DA Den Europæiske Unions Tidende C 128/15

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 (1) om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 128/07)

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006. Eventuelle indsigelser skal være Kommissionen i hænde senest seks måneder efter datoen for offentliggørelsen.

RESUMÉ

RÅDETS FORORDNING (EF) Nr. 510/2006

»PANE DI MATERA«

EF-nr.: IT/PGI/005/0372/27.09.2004

DOP ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Ministero delle Politiche agricole e forestali Adresse: Via XX Settembre, 20 I-00187 Roma Tlf. (39) 06 481 99 68 Fax (39) 06 42 01 31 26 E-mail: qtc3@politicheagricole.it

2. Sammenslutning:

Navn: Associazione per la promozione e valorizzazione del pane di Matera Adresse: Via XX Settembre, 25 I-75100 Matera Tlf. (39) 0835335427 Fax (39) 0835335427 E-mail: — Sammensætning: Producent/Forarbejdningsvirksomhed ( X ) Andre ( )

3. Produktets art:

Kategori 2.4 — Brød, wienerbrød, kager, kiks og andet bagværk samt konfekturevarer — Brød

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Pane di Matera«

4.2. Beskrivelse: Til fremstilling af varen anvendes udelukkende durumhvedemel, der skal opfylde følgende parametre: gluten: ≥ 11 %; indeks for gule pigmenter: ≥ 21; fugtighed: ≤ 15,50 %; aske: ≤ 2 % i tørstof. Mindst 20 % af det anvendte mel skal hidrøre fra lokale økotyper og gamle sorter som f.eks. Cappelli, Duro Lucano, Capeiti og Appullo, der dyrkes i provinsen Matera. Der må ikke bruges mel, der hidrører fra genetisk modificerede organismer. Brødet kendetegnes ved sin gule farve, sin porøse og meget uens krumme (med porer i brødet, hvis diameter varierer mellem 2-3 mm og 60 mm) og sin meget karakteristiske smag og duft.

Når »Pane di Matera «BGB overgår til konsum, har det følgende egenskaber:

Pane di Matera bages som horn eller høje brød på 1 eller 2 kg med en skorpe på mindst 3 mm og en strågul krumme med karakteristiske porer.

4.3. Geografisk område: Produktionsområdet omfatter hele provinsen Matera.

4.4. Bevis for oprindelse: Hver enkelt fase i produktionsprocessen overvåges, idet input og output for hver fase dokumenteres. På denne måde og ved, at de matrikler, hvor dyrkningen foregår, og møllerne og producenterne opføres i særlige registre, der føres af kontrolinstansen, at der føres produktionsregistre, og at de producerede mængder indberettes, sikres det, at produktet kan spores. Alle fysiske og juridiske personer, der er opført i de pågældende registre, underkastes kontrol fra kontrolinstansens side, i overensstemmelse med bestemmelserne i varespecifikationen og den pågældende kontrolplan.

4.5. Produktionsmetode: Produktionsprocessen er kort beskrevet som følger. Fremstillingen af Pane di Matera BGB indledes med tilberedningen af kulturgæren (surdejen) af 1 kg mel (type W 300) og 250 g frugtkød af frisk, moden frugt (som forud har ligget i blød i 250-300 cl vand), der anbringes i en jutecylinder i 10-12 timer ved 26-30 °C og hæver til dobbelt størrelse. Blandingen tilsættes samme mængde mel som den opnåede vægt og 40 % vand, og dette gentages, indtil der opnås en blanding, der hæver på 3-4 timer. Kulturgæren må højst gennemgå denne proces 3 gange.

Ingredienserne til fremstilling af Pane di Matera BGB er: 100 kg durumhvedemel, 20-30 kg kulturgær, 2,5-3 kg salt, 75-85 l vand. De anbringes i en æltemaskine og æltes i 25-35 minutter. Herefter skal dejen hæve i beholderen 25-35 minutter, overdækket med uld- eller bomuldsstof, så der opnås en ensartet hævning og temperatur. Dernæst deles dejen i portioner på 1,2 kg og 2,4 kg, så slutproduktet bliver på henholdsvis 1 kg og 2 kg, idet vægten dog kan svinge med 10 %. Brødene, der er formet i hånden, anbringes på træborde overdækket med bomuldsstof i 25-35 minutter. Efter den afsluttende hævning på 30 minutter bages brødene i træfyrede ovne, hvori der anvendes brænde fra lokalområdet, eller i gasovne. For at bevare »Pane di Matera «'s særlige egenskaber pakkes det enten i mikroperforeret plastik, der er delvis farvet og delvis gennemsigtig, så man kan se varen, eller i flerlagspapir med vindue, der ligeledes gør brødet synligt og sikrer en holdbarhedsperiode på mindst en uge.

Alle faser i produktionsprocessen fra fremstillingen til pakningen af varen foregår i provinsen Matera for at sikre sporbarhed, kontrol og kvalitet.

Dette sker ud fra et ønske om at sikre, at tidsperioden mellem fremstillings- og pakkefasen traditionen tro er kortest mulig, så man sikrer, at alle brødets særlige egenskaber bevares, og ud fra et ønske om at foretage en umiddelbar og direkte kontrol med pakkeprocessen, der på ingen måde må indvirke på varen eller ændre dens særlige egenskaber eller kvalitet.

Hvis varen ikke pakkes straks efter fremstillingen, kan man ikke garantere en holdbarhedsperiode på 7-9 dage, der er kendetegnende for den.

Hvis man ønsker at fremstille »Pane di Matera «BGB, skal man nøje overholde den til EU indsendte specifikation.

4.6. Tilknytning: De omgivelser, som Pane di Matera fremstilles i, er af afgørende betydning for dets egenskaber og særkender, da de har indvirkning på kvaliteten af sammensætningen af den kulturgær, der bruges til fremstilling af brødet, på hvor egnet til brødbagning det mel er, som fremstilles af korn dyrket i bjerglandskabet omkring Matera, takket være jordbundsforholdene (lerjord) og de klimatiske forhold (gennemsnitlig nedbør på 350 mm om året og gennemsnitstemperatur på mellem 5,7 °C og 24,1 °C) og på produktionen af det træ, som anvendes til fyring i de traditionelle ovne, der fremhæver varens karakteristiske duft.

Takket være menneskets virkelyst og kreativitet, der i tråd med en veletableret tradition har gjort det muligt at kombinere miljømæssige faktorer med livs- og kulturbetingelser, er »Pane di Matera «et karakteristisk produkt fra et velafgrænset geografisk område og et autentisk udtryk for bondekulturen i Matera samt en primær økonomisk ressource.

»Pane di Matera «BGB har allerede et ubestrideligt omdømme, der beror på kombinationen af produktionsfaktorer i produktionsområdet og ikke kræver yderligere dokumentation. Varen er kendt og værdsat netop for sine karakteristiske egenskaber, der gør den unik. Derfor genkender forbrugerne den på markedet.

Elementer til støtte for »Pane di Matera«'s oprindelse og særegne karakter findes i historiske kilder, som vidner om en lang tradition, der går helt tilbage til tiden før kongedømmet Napoli. Allerede i 1857 var der i Matera fire »maestri di centimoli«, dvs. fire møllere. Hos hver bondefamilie var der i hvert hus altid en morter, der var udhugget i klippen, og som blev benyttet til at male familiens mel. Den første industrimølle dukkede op i 1884 og havde 50 ansatte og en sirene, der lød ved arbejdsdagens begyndelse og afslutning. På den tid skulle den enkelte familie eller en række familier råde over en privat ovn. Senere kom offentlige bagerier til, hvor de enkelte familier kunne få bagt deres »hjemmelavede «brød. Den enkelte ovn var udhugget i klippen og hermetisk lukket. Brændet til ovnene var overvejende af middelhavsherkomst og havde dengang som nu en særlig duft. Når kvinderne havde anbragt deres brød i ovnen, gik de hjem, og bageren lukkede ovndøren hermetisk. Efter ca. tre timer blev ovndøren åbnet og de høje, runde, gyldne brød med den umiskendelige duft blev taget ud. Kvinderne kunne genkende deres brød på familieoverhovedets initialer, som var blevet anbragt i dejen, før brødet blev bagt. I 1857 opregnede Pietro Antonio Ridola elleve bagerier. I 1959-65 var der omkring femten. Beboerne i Matera opgav ikke deres brødkultur, selv ikke da levestandarden fra 1969-70'erne forbedredes betydeligt og andre basisfødevarer gjorde deres indtog, hvilket betød, at tradition, kultur og kvalitet sejrede. Kontrolorganet har indført en liste over bagere og pakkevirksomheder, som sikrer, at varen kan spores.

4.7. Kontrolorgan:

Navn: IS.ME.CERT Adresse: Centro Direzionale Isola G1 I-80143 Napoli Tlf. (39) 081 787 97 89 Fax (39) 081 604 01 76 E-mail: info@ismecert.it

4.8. Mærkning: Etiketten, som sættes på indpakningen, skal være påtrykt »Indicazione Geografica Protetta «og »Pane di Matera «samt det logo, der anvendes sammen med betegnelsen BGB (IGP). Det grafiske symbol har en oval, horisontal udformning, hvor der øverst står: PANE DI MATERA.

Nederst står der: INDICAZIONE GEOGRAFICA PROTETTA. I midten er i forgrunden afbildet to strågule durumhvedeneg og bag disse byen Matera med domkirkens klokketårn i baggrunden. Hvis brødet er bagt i en træfyret ovn, må der til den beskyttede greografiske betegnelse »Pane di Matera «føjes »pane cotto in forno a legna«.

(1) EUT L 93af 31.3.2006, s. 12.

(2) Proteinindholdet fastsættes som »kvæstofholdige stoffer i alt «ved at gange kvælstofindholdet med forædlingskoefficienten på 5,7.

(3) Krummens konsistens vurderes ud fra sin fasthed og måles som den kraft (N), der er nødvendig for at sammentrykke den midterste del af en 25 mm tyk skive 25 %.